# Casa d'Areny-Plandolit

La Casa d'Areny-Plandolit es una antiga casa pairal situada a la vall d'Ordino, Andorra. El 1972 el Consell General de les Valls la va comprar i restaurar, per posteriorment convertir-la en museu.

## Història
### La família i les aliances

Al llarg del període 1600-1900, la casa Areny Plandolit d'Ordino va ser una de les més destacades de la vall d'Andorra. El primer hereu ben documentat és Guillem Areny Vidal. A l'inici del segle xviii la casa estava emparentada amb les cases ramaderes més influents de les valls. A partir d'aquest segle les aliances matrimonials ja no es buscaven només dins del principat si no que també s'anava a cercar dins els rangs de la noblesa catalana.

### Els títols nobiliaris

L'any 1719 les tropes franceses van entrar a Catalunya per la Cerdanya i es varen instal·lar a Castell Ciutat, l'any següent els soldats del príncep Francesc Pius de Savoia expulsaren els invasors. L'endemà d'aquests fets la tropa de Felip V es trobava sense avituallament i el Bisbe d'Urgell (Simeó de Guinda) va demanar ajuda als andorrans. Guillem Areny Torres va ser un dels principals proveïdors de menjar per a l'armada espanyola, i gràcies a aquest fet obtingué del rei el títol de cavaller. D'altra banda l'ennobliment del llinatge s'obtingué per via de casament. Progressivament de generació en generació la casa Areny havia passat d'aliar-se amb una noblesa rural local a l'aristocràcia reconeguda en l'àmbit català. A mitjà del segle xix la família d'Areny-Plandolit formava part de la bona societat barcelonina.

## Descripció
### Jardins

Els jardins de la casa d'Areny-Plandolit tenien una característica única a Andorra: van ser els primers jardins creats amb un objectiu simplement decoratiu. La major part de la vegetació era autòctona, però s'ha de destacar la plantació de plataners que s'havien importat.

### Distribució

La casa està distribuïda en tres pisos. La planta baixa correspon al celler de l'oli i al llenya de la casa. Al primer pis s'hi pot trobar el menjador, les habitacions, la cuina, la biblioteca, la capella, la sala de ball i finalment la sala d'armes.
En aquesta casa es pot veure una quantitat d'espais habitables poc necessaris en una societat rural, algun dels fruit del hobbies o professions d'alguns membres de la família i d'altres que evoquen la intensa vida social burgesa que la família mantenia a Barcelona (sales de música, sala de ball, biblioteca, capella, sala de fotografia, sala de medicina, sala d'ames, sala de joguines i habitacions).
També s'hi poden trobar quantitat d'objectes i mobiliari acumulats al llarg dels segles per la família, tots d'estils molt diversos i que donen mostra del seu estatus social i de les aficions al col·leccionisme i als esports nobles (caça, esgrima, boxa…)

### Restauració

Les obres de la restauració van ser enllestides l'any 1985. L'any següent s'inaugurava el que coneixem com a Museu Casa d'Areny-Plandolit.

## Curiositats

* A l'antic museu dels animals (1930) és on es troba, a data de 2020, l'Auditori Nacional d'Andorra.
* Al museu hi trobarem tots els objectes que feien servir la família a l'època, com per exemple tota mena de mobles antics, fotos de la família o la vaixella.
* Un dels retrats que hi ha al museu és el de Guillem d'Areny-Plandolit, síndic general d'Andorra i un dels promotors de la Nova Reforma de 1866.

## Paraules clau

* Borda: Cabana per guardar-hi palla, fems, eines de conreu, etc. També designa una casa rústica aïllada, que depèn d'una masia.
* Farga: Taller en el qual es realitza la reducció, la depuració i la forma dels lingots de ferro.
* Tribunal de les Corts: Òrgan suprem de la justícia a Andorra.
* Ciutadà honrat: Privilegi atorgat per algunes ciutats catalanes pel qual el rebedor obtenia un estatut proper al de la noblesa.
* A data de 2020, la Casa d'Areny-Plandolit és la seu de la Fundació Ramon Llull.

## Referències

* ↑ «La Casa d'Areny-Plandolit. De casa pairal a casa noble.». Àrea de Recerca Històrica del Govern d'Andorra, octubre 2006 [Consulta: 27 agost 2017].
* ↑ «Auditori Nacional d'Andorra». Ordino Clàssic, 2020. Arxivat de l'original el 2019-11-14. [Consulta: 29 gener 2020].
* ↑ «Fundació Ramon Llull - Institut Ramon Llull – Llengua i cultura catalanes». Institut Ramon Llull, 2020. [Consulta: 29 gener 2020].
«Casa d'Areny-Plandolit». Patrimoni Cultural d'Andorra. Govern d'Andorra. [Consulta: 12 agost 2017].

## Vegeu també

* Casa Rossell (Ordino)
* Xavier d'Areny-Plandolit i Gassó

## Enllaços externs

* Museu d'Areny-Plandolit Arxivat 2016-08-13 a Wayback Machine. a Andorra.ad